თვალის მამოძრავებელი ნერვის დამბლა

მინი|222x222პქ|თვალის მამოძრავებელი ნერვის ბირთვის ინფარქტი. მაგნიტურ-რეზონანსული გამოსახულება DWI რეჟიმში.
თვალის მამოძრავებელი ნერვის დამბლა — მესამე კრანიალური ნერვის დაზიანება, რის შედეგადაც ირღვევა თვალის ნორმალური მოძრაობა. აღნიშნული ნერვი ახდენს თვალის ზედა, ქვედა და მედიალური სწორი კუნთების, ისევე, როგორც ქვედა ირიბი და ზედა ქუთუთოს ამწევი კუნთების კონტროლს. დაზიანებული ნერვის მხარეს (იფსილატერალურად) თვალი მიმართულია ქვემოთ და გარეთ (ინფერიორულად და ლატერალურად), ზედა ქუთუთო კი დაწეულია დაბლა (პტოზი). იმ შემთხვევაში, თუ დაზიანება მოიცავს ნერვის პარასიმპათიკურ ბოჭკოებსაც, აღინიშნება გაფართოებული გუგა, რომელიც სინათლეზე არ რეაგირებს. დამბლა შეიძლება გამოიწვიოს: 1.შუა ტვინის პათოლოგიამ, რომელიც აზიანებს თვალის მამოძრავებელი ნერვის ბირთვს, 2.ანევრიზმამ ან პათოლოგიურმა წარმონაქმნმა, რომელიც ახდენს ნერვის კომპრესიას ან/და შიდაქალის წნევის მომატებას, 3.ანთებითმა პროცესმა, 4.ტრავმამ.

 რესურსები ინტერნეტში 

 Oculomotor nerve palsy - Radiopaedia

კატეგორია:ნერვული სისტემის დაავადებები